EkBass/fiwiki-20250220-pages-articles huggingface dataset:
Ilona Slupianek

Ilona Slupianek (o.s. Schoknecht, s. 24. syyskuuta 1956 Demmin) on entinen itäsaksalainen kuulantyöntäjä ja olympiavoittaja. Slupianek voitti kuulantyönnössä tyttöjen Euroopan mestaruuden vuonna 1973. Hän ylitti 20 metrin rajan ensimmäisen kerran vuonna 1975. Montréalin 1976 olympialaisissa hän sijoittui viidenneksi tuloksella 20,54 m. Vuoden 1977 Euroopan cupin loppukilpailussa Helsingissä hän työnsi parhaan tuloksen 21,20 m mutta jäi dopingtestissä kiinni hormonien käytöstä ja hänet hylättiin. Hän sai lyhyen kilpailukiellon, ja Prahan EM-kilpailuissa 1978 hän voitti kultaa tuloksella 21,41 m. Vuonna 1979 hän voitti sisäratojen Euroopan mestaruuden tuloksella 21,01 m sekä maailmancupin tuloksella 20,98 m. Toukokuussa 1980 Slupianek paransi kahdesti maailmanennätystä. Potsdamissa 11. toukokuuta työnnetty tulos 22,45 m pysyi ennätyksenä nelisen vuotta, ja vielä vuoteen 2008 mennessä vain Natalja Lisovskaja on työntänyt häntä pidemmälle. Moskovan 1980 olympialaisissa Slupianek voitti kultaa tuloksella 22,41 m – hopealle sijoittunut Svetlana Kratševskaja sai 99 cm huonomman tuloksen. Vuonna 1981 Slupianek voitti toistamiseen sisäratojen Euroopan mestaruuden (tulos 20,77 m) ja maailmancupin (20,60 m). Ateenan EM-kilpailuissa 1982 hän voitti toisen ulkoratojen Euroopan mestaruutensa tuloksella 21,59 m. Kuten neljä vuotta aiemmin, myös tällä kertaa Slupianek oli loppukilpailussa ainoa 21 metrin ylittäjä. Viimeisen arvokisamitalinsa, MM-pronssia hän saavutti Helsingin MM- kilpailuissa 1983 tuloksella 20,56 m jättäen Nunu Abašidzen yhdellä senttimetrillä mitalisijojen ulkopuolelle. == Maailmanennätykset == Tulos (m) Paikka Pvm 22,36 Celje 2.5.1980 22,45 Potsdam 11.5.1980 == Henkilökohtaiset ennätykset == * Kuulantyöntö 22,45 m (ME) * Kiekonheitto 64,40 m == Lähteet == * Luokka:Itäsaksalaiset kuulantyöntäjät Luokka:Itäsaksalaiset olympiavoittajat Luokka:Dopingrikkomuksesta tuomitut saksalaiset Luokka:Dopingrikkomuksesta tuomitut yleisurheilijat Luokka:Vuonna 1956 syntyneet Luokka:Elävät henkilöt
Haapajoki (kylä)

Haapajoki on kylä Pohjois-Pohjanmaalla Raahessa entisen Saloisten kunnan alueella. Kylä sijaitsee samannimisen joen varrella. Kylän läpi kulkee valtatie 8. Se sijaitsee Saloisten kirkonkylältä vajaa 10 kilometriä etelään päin. Kylän vanhin talo on ilmeisesti Ranta-Sippala entinen Puusti, joka on mitä ilmeisimmin perustettu jo keskiajalla. Toinen lähes saman ikäinen talo on Haapajoki.Raahen tienoon historia I, Aulis Forss, Pekka Toivanen 1990. Muut kylän talot on aikojen kuluessa lohkottu näistä kahdesta kantatilasta. 1920-luvulla kylälle perustettiin kansakoulu. Vuonna 1969 rakennettiin uusi koulurakennus, jonka yhteydessä toimi kirjasto, mutta nykyään kirjasto sijaitsee eri paikassa. Haapajoella sijaitsee koulun vieressä myös Saloisten rauhanyhdistyksen vuonna 1981 rakennettu talo, yhdistyksen vanha vuonna 1913 rakennettu seurahuone on puolestaan Ranta-Sippalan mailla. Kyläyhdistystoiminta Haapajoella on vilkasta ja tuloksellista, tämän ansiosta Haapajoki-Arkkukarin alue valittiin vuonna 2007 Pohjois-Pohjanmaan vuoden kyläksi. __NOTOC__ ==Katso myös== *Saloisten historia *Saloisten kotiseutumuseo *Haapajoki (joki) == Lähteet == *Kotiseutumme Pattijoki, Raahe, Vihanti 2001-2002, Botnia-foto oy. *Raahen tienoon historia I, Aulis Forss, Pekka Toivanen 1990. === Viitteet === ==Aiheesta muualla== *Haapajoki- Arkkukari kyläyhdistyksen sivut Luokka:Saloisten kylät
Laasonpohja

Laasonpohja on Vesijärven Laitialanselällä Hollolassa sijaitseva alue, jossa on neljä luonnonsuojelualuetta: Laasonpohjan suojelualue 1 (14 ha), Laasonpohjan suojelualue 2 (10 ha), Laasonpohjan suojelualue 3 (11 ha) ja Laasonpohjan suojelualue 4 (62 ha). Laasonpohja on osa hajallaan sijaitsevaa Kutajärven Natura-aluetta. Luokka:Hollolan luonto Luokka:Päijät-Hämeen luonnonsuojelualueet
Maarekisteri

Maarekisteri oli kunkin läänin maanmittauskonttorissa pidetty virallinen luettelo läänin kaavoittamattomilla alueilla olevista tiloista ja muista kiinteistöistä Suomessa. Maarekisteri oli yhdessä tai useammassa nidoksessa erikseen jokaisesta kunnasta. Tiedot järjestettiin kylittäin ja talonumeroittain ja otsikkoon merkittiin lisäksi maanluonto, isojaon littera ja ilmoitus siitä, miten tila on merkitty vanhoihin maakirjoihin. Maarekisteriin merkittiin isojaon vahvistamispäivä sekä tiedot lohkomisesta, rekisterinumero, tieto siitä onko tila kruunun, perintöluontoa vai rälssiluontoa, tilojen nimet, tilojen manttaalit, tilojen eri tiluslajien pinta-alat, viittaukset jakokirjoihin ja karttoihin sekä jakotoimituksissa syntyneet rasiteoikeudet. Ensimmäiset määräykset maarekisteristä annettiin 1895. Vuoden 1951 jakolain mukaan maarekisteriin merkittiin: * talot * verollepannut torpat * ulkopalstat ja siirtotalot * niityt ja saaret, jotka eivät ole tilan osia eivätkä valtion metsämaata * omaperäismyllyt * osittamalla syntyneet tilat * erilliset vesijätöt * yleiset tiet * kirkkojen ja hautausmaiden alueet Kaavoitetuilla alueilla kiinteistöt merkittiin tonttikirjaan. Maarekisterijärjestelmä ja tonttikirjajärjestelmä yhdistettiin kiinteistörekisteriksi vuonna 1985. ==Lähteet== * Otavan iso tietosanakirja, Otava 1963 * Keisarillisen Majesteetin Armollinen Julistus, sisältävä lähempiä määräyksiä maarekisterin laatimisesta ja pitämisestä, 39/1895 * Jakolaki, 604/1951, 282–290 § * Kiinteistörekisterilaki, 392/1985, 19 § Luokka:Maanmittaus Luokka:Kiinteistöoikeus Luokka:Rekisterit sv:Kadaster
Tatjana Kolpakova

Tatjana Kolpakova (s. 18. lokakuuta 1959 Frunze, Kirgisia) on kirgisialainen, Neuvostoliittoa edustanut pituushyppääjä, joka voitti olympiakultaa Moskovassa 1980. Kolpakova paransi vuonna 1980 ennen olympialaisia pituushypyn ennätystään 663 cm:stä 683 cm:iin. Moskovan olympialaisten loppukilpailussa hän oli ennen viimeistä hyppyään neljäntenä ennätyksellään 687 cm mutta paransi vielä 706 cm:iin ja voitti kultaa kahden senttimetrin erolla Brigitte Wujakiin. Vuonna 1981 hän voitti universiadien pituushypyn tuloksella 683 cm. Tatjana Kolpakova avioitui kolmiloikan sisäratojen Euroopan-mestarin Šamil Abbjasovin kanssa. == Lähteet == * Luokka:Neuvostoliittolaiset pituushyppääjät Luokka:Neuvostoliittolaiset olympiavoittajat Luokka:Vuonna 1959 syntyneet Luokka:Elävät henkilöt
Sky Team

Sky Team Corporation (tunnetaan myös nimellä Jiangsu Sacin Motorcycle Co., Ltd) on vuonna 1999 perustettu kiinalainen yritys, joka valmistaa muun muassa mopoja ja kevytmoottoripyöriä.http://skyteam.en.alibaba.com/aboutus.html Mopoluokassa Sky Team tarjoaa enduroita ja tossumopoja. Endurot perustuvat muun muassa rungoltaan ja katteiltaan Hondan CR-malleihin ja KTM:n crosseihin. Esimerkkejä Sky Teamin malleista: * Skyteam Enduro * Skyteam Monkey * Skyteam SM (supermoto) * Skyteam PBR (tarjolla myös Special Edition) * Skyteam DAX * Skyteam Mini Fox * Skyteam Ace Kaikissa näissä mopoissa toimii nelitahtinen Honda Monkeyyn perustuva, lisenssillä valmistettu moottori. Erona muihin lisenssillä valmistettuihin moottoreihin on vaihteet, jotka toimivat kuten (1987->) aidossa Hondassa (eli yksi alas, kolme ylös). Vuonna 2008 Sky Teamin mopoja myi Suomessa Motorpower Oy, jonka toimipisteet toimivat Vantaalla ja Tampereella. Suomessa Sky Team enduroja myy myös Solifer omalla nimellään. Sky Team myy myös moottoreita 50 cc - 250 cc. == Lähteet == * http://b2b.tradeholding.com/default.cgi/action/viewcompanies/companyid/294063/ * http://www.motot.net/wiki/Skyteam_ST50_SM * http://motorpower.fi/ == Aiheesta muualla == * Sky Team:n kotisivut * Sky Team, motowiki * Suomalainen kiinalaisten laitteiden foorumi Luokka:Kiinalaiset yritykset
Maureen Jones

Maureen Jones (o.s. Caird, s. 29. syyskuuta 1951 Sydney) on entinen australialainen pika-aitajuoksija. Hän on edelleen lajinsa nuorin olympiavoittaja. Maureen Caird voitti 80 metrin aitajuoksussa olympiakultaa Méxicon 1968 kisoissa maailmanennätysajalla 10,3 s. Hänellä oli tuolloin ikää vain 17 vuotta ja 19 päivää. Vuoden 1969 toukokuussa hän juoksi uuden lajin, 200 metrin aitajuoksun maailmanennätyksen 27,1 s, mutta se alitettiin jo seuraavana päivänä. Kansainyhteisön kisoissa 1970 Caird saavutti 100 metrin aitajuoksussa hopeaa. Münchenin 1972 olympialaisissa hän karsiutui alkuerissä ja lopetti sen jälkeen uransa. ==Henkilökohtaiset ennätykset== * 80 metrin aitajuoksu 10,3 s (ME) * 100 metrin aitajuoksu 13,1 s * 200 metrin aitajuoksu 27,1 s (ME) ==Lähteet== * Luokka:Australialaiset olympiavoittajat Luokka:Australialaiset pika-aitajuoksijat Luokka:Vuonna 1951 syntyneet Luokka:Elävät henkilöt
Suomi–Assyria-yhdistys

Suomi–Assyria-yhdistys on vuonna 2007 perustettu ystävyysseura, jonka tavoitteena on assyrialaisten kansallisten oikeuksien puolustaminen. Yhdistys jakaa tietoa assyrialaisten kansasta, valistaa mielipidemuokkaajia ja päätöksentekijöitä sekä tukee assyrialaisia heidän kotimaissaan taloudellisesti ja aineellisesti. Assyrialaisiksi nimitetään Syyrian ja Irakin kristittyjä aramean- ja syyriankielisiä asukkaita. Assyrialaisia on muuttanut länsimaihin, esimerkiksi Yhdysvaltoihin, Saksaan ja Ruotsiin. Suomessa assyrialaisia on runsaat 200, joista suurin osa asuu Oulussa. Suomi–Assyria- yhdistyksen ensimmäiseksi puheenjohtajaksi valittiin Helsingin yliopiston assyriologian professori Simo Parpola. Hänen jälkeensä puheenjohtajana toimi dosentti Svante Lundgren, nykyinen puheenjohtaja on rovasti Veijo Koivula. ==Aiheesta muualla== * Suomi–Assyria-yhdistys * Nineven Sanomat 27.12.2011 – ZOWAA-sivusto * Koivula, Veijo: Assyrialaiset Suomessa Ekumeeninen vastuuviikko 2012 Assyria-yhdistys
Vajorahkasammal

Vajorahkasammal (Sphagnum majus) on rahkasammallaji. Se on yleisväriltään ruskeansävyinen, ylimmät lehdet ovat vihertäviä. Siitä on kaksi alalajia, Sphagnum majus subsp. majus ja Sphagnum majus subsp. norvegicum, joita tavataan myös Pohjois-Amerikassa.Flora of North America ==Ulkonäkö ja koko == Vajorahkasammal on kookas (10-30 cm) rahkasammal. Se kasvaa yleensä ainakin osittain upoksissa ja on rentokasvuinen. Sen latvus on päältä katsoen tähtimäinen. Sillä on kaksi ulospäistä ja yksi tai kaksi alaspäistä haaraa. Sen varsilehdet ovat kolmiomaiset. ==Levinneisyys== Vajorahkasammal kasvaa Suomessa yleisenä koko maassa. ==Elinympäristö== Vajorahkasammal kasvaa vähäravinteisten nevojen rimpipinnoilla. ==Lähteet== ==Aiheesta muualla== * Kuva Sphagnum majus Luokka:Rahkasammalet
Pamela Ryan

Pamela Ryan (o.s. Kilborn, s. 12. elokuuta 1939) on entinen australialainen pika-aitajuoksija. Pamela Ryan, silloiselta nimeltään Kilborn, voitti Kansainyhteisön kisoissa 1962 kultaa 80 metrin aitajuoksussa ja pituushypyssä. Osakassa 25. lokakuuta 1964 hän sivusi aitamatkan maailmanennätystä 10,5 s ja ylti samaan tulokseen Tokion olympialaisissa mutta jäi pronssimitalille. Melbournessa 6. helmikuuta 1965 hän otti aitajuoksun maailmanennätyksen kokonaan itselleen tuloksella 10,4 s. Vuonna 1966 hän voitti Kansainyhteisön mestaruudet 80 metrin aitajuoksussa ja 4 × 110 jaardin viestijuoksussa. Méxicon 1968 kisoissa Pamela Kilborn juoksi ajan 10,4 s mutta jäi hopealle maailmanennätyksen juosseen nuoren maannaisensa Maureen Cairdin takana. Vuonna 1969 hän paranteli useaan otteeseen 200 metrin aitajuoksun maailmanennätystä 26,6 sekunnista aina 25,8:ään. Vuonna 1970 hän uusi Kansainyhteisön mestaruutensa pika-aidoissa ja -viestissä ja vuonna 1971 kohensi 200 metrin aitajuoksun ME-tulosta 25,7 sekuntiin. Vielä vuoden 1972 kesäkuussa 157-senttinen rouva Ryan sivusi Varsovassa 100 metrin aitajuoksun maailmanennätystä 12,5 s. Münchenin 1972 olympialaisissa hän juoksi ajan 12,98 s, joka riitti neljänteen sijaan. ==Henkilökohtaiset ennätykset== * 100 jaardia 10,6 s * 100 metriä 11,4 s * 200 metriä 23,6 s * 80 metrin aitajuoksu 10,4 s (ME) * 100 metrin aitajuoksu 12,5 s (ME) * 200 metrin aitajuoksu 25,7 s (ME) * Pituushyppy 624 cm * Viisiottelu 4672 p ==Lähteet== * * Luokka:Australialaiset olympiamitalistit Luokka:Australialaiset pika- aitajuoksijat Luokka:Vuonna 1939 syntyneet Luokka:Elävät henkilöt
Dick Samplari ja Mutteri-koira

Kapteeni Sählä ja Matti-koira (Dastardly and Muttley in Their Flying Machines) on yhdysvaltalainen Hanna-Barberan tuottama animaatiosarja, jota esitettiin alun perin Yhdysvalloissa CBS:llä vuosien 1969–1971 aikana. Jaksoja tuotettiin yhteensä 34, jotka kestivät noin 30 minuuttia sisältäen kaksi lyhytanimaatiota. Sarja sijoittui ensimmäiseen maailmansotaan, kun lentäjä- ässät Kapteeni Sählä ja Matti-koira, sekä korppikotka ilmavoimien jäsenet Klonkku ja Silli yrittävät kenraalin käskystä pysäyttää jenkkiläisen kyyhkysen toimittamasta kirjeitä toiselle puolelle. Sarja oli poikkeuksellinen ääninäyttelemisen kohdalla, sillä ääninäyttelijät Paul Winchell ja Don Messick loivat sarjan kaikkien hahmojen äänet. Pääasiassa Messick vastasi kaikkien muiden hahmojen äänistä, paitsi Kapteeni Sählän ja satunnaisesti esiintyneen kenraalin, jonka äänenä toimi Winchell. Suomessa sarja on ilmestynyt VHS:n muodossa, sekä 2000-luvulla maksullisilla Cartoon Networkilla ja Boomerangilla. == Äänirooleissa == == Lähteet == == Aiheesta muualla == * TV.com Luokka:1960-luvun piirrossarjat Luokka:Yhdysvaltalaiset animaatiosarjat
Tamara Tyškevitš

Tamara Andrejevna Tyškevitš (, 31. maaliskuuta 1931 – 27. joulukuuta 1997) oli neuvostoliittolainen kuulantyöntäjä ja olympiavoittaja. Tamara Tyškevitš oli 1950-luvulla maailman parhaita naiskuulantyöntäjiä. Helsingin 1952 olympialaisissa hän sijoittui neljänneksi tuloksella 14,42 m vain 8 cm Klavdija Totšenovalle hävinneenä. Bernin EM-kilpailuissa 1954 hän sai pronssia tuloksella 14,78 m ja varmisti Neuvostoliiton kolmoisvoiton. Melbournen 1956 olympialaisissa hän voitti kultaa tuloksella 16,59 m, jolla hän kukisti Galina Zybinan kuudella sentillä ja joka jäi vain 17 senttiä Zybinan ME-tuloksesta. Tukholman EM-kilpailuissa 1958 hän sai vielä hopeaa työnnettyään tuloksen 15,54 m, jolla hän hävisi 20 cm Marianne Wernerille. ==Lähteet== * Luokka:Neuvostoliittolaiset kuulantyöntäjät Luokka:Neuvostoliittolaiset olympiavoittajat Luokka:Vuonna 1931 syntyneet Luokka:Vuonna 1997 kuolleet
Sompion Lappi

Sompion Lappi on osa Suomen Lappia. Maantieteellisesti se käsittää Inarin Lapin eteläpuolella olevan Itä-Lapin alueen eli hallinnollisesti Savukosken, Sodankylän ja Pelkosenniemen kunnat. Käsitteellä on merkitystä kasvi- ja eläintieteessä. Se on yksi eliömaakunnista. Muita Suomen Lapin osa-alueita ovat Enontekiön Lappi, Inarin Lappi ja Kittilän Lappi. Alun perin Sompio on ollut Sodankylän alueella oleva siida eli lapinkylä. ==Muuta== Sompion Lapissa on Natura 2000-luonnonsuojelualue FI 1301701 UK-puisto-Sompio-Kemihaara Sodankylän, Inarin ja Savukosken alueella. Sompiosta on kirjoittanut kirjailija Samuli Paulaharju. ==Lähteet== *Markku A. Huttunen ja Maisa Viljanen: Luonnonkasvien ja jäkälien lajituntemus, Joensuun yliopiston biologian laitos 2005. * Lapin ympäristökeskus ===Viitteet=== Luokka:Lappi Luokka:Suomen luonnontieteelliset maakunnat
Anni Parkkila

Anni Parkkila (s. 1982 Vantaa) on suomalainen laulaja. Hän sijoittui toiseksi Seinäjoen Tangomarkkinoilla vuonna 2008 ansaiten siten itselleen Tangoprinsessan tittelin. Anni Parkkila on osallistunut Tangomarkkinoille myös vuosina 2005 ja 2007. Anni Parkkilalla on klassisen laulun koulutus. Hänen harrastuksiinsa kuuluvat laulu, kuntoilu ja ulkoilu koirien kanssa. Idoleikseen hän on maininnut Eija Kantolan ja Jari Sillanpään. == Lähteet == * Auraviihde - Anni Parkkila * Tangomarkkinat - Tangolaulukilpailun finalistiesittely - Anni Parkkila Luokka:Suomalaiset laulajat Luokka:Vuonna 1982 syntyneet Luokka:Elävät henkilöt
Asterix gallialainen

Asterix gallialainen () on ensimmäinen Ranskassa, ja 18. Suomessa julkaistu Asterix seikkailee -albumi. Se julkaistiin vuonna 1961 Ranskassa, ja vuonna 1974 Suomessa. Albumista on julkaistu Suomessa kolmas painos vuonna 2008. Albumin pohjalta on vuonna 1967 valmistunut piirretty elokuva Asterix – pieni suuri mies GalliastaTelvis.fi, Filmiopas. ==Juoni== Juonen keskiössä on tietäjä Akvavitixin taikajuoma. Roomalaiset ovat piirittäneet kylää jo vuosia ilman menestystä, ja Periferiumin leirin komentaja Caius Bonus päättää selvittää, mikä tekee gallialaisista niin voittamattomia. Kylään lähetetään vakooja, gallialaiseksi naamioitunut legioonalainen Caligula Minus. Tämä saakin pian selville, että kyläläisten voimat ovat peräisin tietäjän valmistamasta taikajuomasta. Vieraan kunniaksi järjestetyissä juhlissa Caligulan tekoviikset kuitenkin paljastavat hänet roomalaiseksi ja hän pakenee takaisin leiriinsä. Seuraavaksi roomalaiset kaappaavat tietäjä Akvavitixin, jolta lahjomalla ja kiduttamalla yritetään saada taikajuoman resepti. Komentaja Caius Bonuksen salainen suunnitelma on, että taikajuoman avulla hänestä tulee koko Rooman hallitsija. Leiriin huomaamatta päässyt Asterix kuulee Bonuksen ja Hygienicuksen juonen. Hän päättää Akvavitixin kanssa huijata roomalaisia: Akvavitix valmistaa sellaista taikajuomaa, jonka vaikutuksesta roomalaisten parta ja hiukset alkavat kasvaa hallitsemattomasti. Akvavitix lupaa tehdä hiustenkasvun lopettavaa vastamyrkkyä, mutta samalla hän keittää teltassaan pienen annoksen myös taikajuomaa itselleen ja Asterixille, jotta he pääsisivät pakenemaan leiristä. Juuri heidän paetessaan portista heitä vastaan tulee kuitenkin suuri roomalainen sotilasosasto ja sen mukana itse Julius Caesar. Hän ei ole mielissään nähdessään sekaannukseen joutuneen leirin partaisine sotilaineen. Asterixilta hän saa kuulla myös Caius Bonuksen salajuonesta Caesarin päänmenoksi. Niinpä Caesar lähettää koko Bonuksen varuskunnan Mongoliaan ja päästää kiitokseksi gallialaiset vapaaksi. == Tarinassa esiintyviä hahmoja == Tarinan sankariparina toimii oikeastaan Asterix ja tietäjä Akvavitix; Obelixilla on tarinan alun jälkeen pienempi rooli. Heidän sekä päällikkö Aladobixin ja bardi Trubadurixin lisäksi albumissa esiintyy seuraavia nimeltä mainittuja hahmoja: * Caius Bonus (Periferiumin leirin sadanpäämies) * Julius Luxus (roomalainen upseeri) * Caligula Minus (legioonalainen ja vakooja) * Marcus Hygienicus (roomalainen upseeri) * Tullius Opus (roomalainen aliupseeri) * Julius Caesar (Rooman itsevaltias) ==Albumi== *Asterix Gallialainen, suom. Outi Walli; 1. p., Sanoma, 1974; 2. p. Sanomaprint, 1992; 3. p., Egmont Kustannus, 2008, 48 s. ISBN 978-952-469-881-8 == Lähteet == * Suomessa julkaistut Asterixit Luokka:Asterix seikkailee -sarjakuva-albumit Luokka:Vuoden 1961 kirjat
Bobbie Rosenfeld

Fanny "Bobbie" Rosenfeld (28. joulukuuta 1904 Dnepropetrovsk, Venäjä – 13. marraskuuta 1969 Toronto, Kanada) oli kanadalainen yleisurheilija ja olympiamitalisti, joka kilpaili pikajuoksussa. Hän voitti kaksi olympiamitalia, joista kummatkin Amsterdamin olympialaisissa 1928. Kultaa hän sai 4 × 100 metrin viestistä ja hopeaa 100 metrin juoksusta.http://www.sports- reference.com/olympics/athletes/ro/bobby-rosenfeld-1.html http://www.findagrave.com/cgi-bin/fg.cgi?page=gr&GRid;=10511969 Yleisurheilun lisäksi Rosenfeld oli erinomainen pelaaja koripallossa, softballissa, jääkiekossa ja tenniksessä. == Lähteet == Luokka:Kanadalaiset pikajuoksijat Luokka:Kanadalaiset olympiavoittajat Luokka:Vuonna 1904 syntyneet Luokka:Vuonna 1969 kuolleet
Kittilän Lappi

Kittilän Lappi on osa Suomen Lappia. Maantieteellisesti se käsittää Enontekiön Lapin eteläpuolella olevan Länsi-Lapin alueen eli hallinnollisesti Kittilän, Kolarin ja Muonion kunnat. Käsitteellä on merkitystä kasvi- ja eläintieteessä. Kittilän Lappi on yksi eliömaakunnista. Muita Suomen Lapin osa-alueita ovat Enontekiön Lappi, Inarin Lappi ja Sompion Lappi. Alun perin lapinkylä Kittilä on ollut Kittilän alueella oleva siida eli lapinkylä. ==Lähteet== * Markku A. Huttunen ja Maisa Viljanen, 2005: Luonnonkasvien ja jäkälien lajituntemus. Joensuun yliopiston biologian laitos. *Lapin ympäristökeskus Luokka:Lappi Luokka:Kittilän luonto Luokka:Kolarin luonto Luokka:Muonion luonto Luokka:Suomen luonnontieteelliset maakunnat
Claudia Losch

Claudia Losch (s. 10. tammikuuta 1960 Wanne-Eickel) on entinen saksalainen kuulantyöntäjä ja olympiavoittaja. Helsingin MM-kilpailuissa 1983 länsisaksalainen, 181-senttinen Claudia Losch sijoittui kuulantyönnössä seitsemänneksi tuloksella 19,72 m. Seuraavana vuonna itäblokin maat boikotoivat Los Angelesin olympialaisia ja Loschin ainoa todellinen vastus oli Romanian Mihaela Loghin. Losch työnsi loppukilpailussa tuloksen 20,48 m ja voitti olympiakultaa yhden senttimetrin erolla Loghiniin. Muut hävisivät pitkälti toista metriä. Ulkoradoilla Losch ei yltänyt enää toistamiseen mitaleille. Stuttgartin EM-kilpailuissa 1986 hän oli neljäs tuloksella 20,54 m, Rooman MM-kilpailuissa 1987 neljäs tuloksella 20,73 m, Soulin olympialaisissa 1988 viides tuloksella 20,27 m, Splitin EM-kilpailuissa 1990 neljäs tuloksella 19,92 m ja vielä Tokion MM-kilpailuissa 1991 neljäs tuloksella 19,74 m. Lisäksi hän sijoittui vuoden 1986 EM-kilpailujen kiekonheitossa yhdeksänneksi tuloksella 56,54 m. Kuulaennätyksensä 22,19 m hän työnsi Hainfeldissa 23. elokuuta 1987. Sisäratojen EM-kilpailuissa Losch ylti viidesti mitaleille. Göteborgissa 1984 hän työnsi tuloksen 20,23 m ja hävisi Helena Fibingeroválle 11 senttimetriä. Seuraavana vuonna Pireuksessa Losch työnsi tuloksen 20,59 m, ja nyt Fibingerová oli 25 senttiä parempi. Madridissa 1986 tšekkoslovakialaistyöntäjä ei ollut enää mukana ja kahden hopean jatkoksi Losch voitti kultaa tuloksella 20,48 m. Budapestissa 1988 hän voitti toisen Euroopan mestaruutensa tuloksella 20,39 m ja Glasgow'ssa 1990 vielä kolmannen työntämällä 20,64 m. ==Lähteet== * ===Viitteet=== Losch, Claudia Losch, Claudia Losch, Claudia Losch, Claudia Losch, Claudia
Ardy Wiranata

Ardy Bernardus Wiranata (s. 10. helmikuuta 1970) on indonesialainen entinen sulkapalloilija ja olympiamitalisti. Hän voitti hopeaa Barcelonan olympialaisissa 1992 kaksinpelissä. Wiranata on menestynyt myös MM- kilpailuissa: hän voitti hopeaa vuoden 1989 kisojen kaksinpelistä ja sai pronssia kaksinpelistä vuosina 1991 ja 1993. Luokka:Indonesialaiset sulkapalloilijat Luokka:Indonesialaiset olympiamitalistit Luokka:Vuonna 1970 syntyneet Luokka:Elävät henkilöt
Metsävilistäjä

Metsävilistäjä (Acanthisitta chloris), (maoriksi: Tītipounamu) on pieni varpuslintuihin kuuluva hyönteissyöjä, joka on kotoperäinen laji Uudessa- Seelannissa. Lintu muistuttaa muodoltaan peukaloista mutta ei kuulu oikeiden peukaloisten heimoon Troglodytidae. Metsävilistäjä on noin 8 cm pitkä. Naaras on hieman koirasta kookkaampi ja painaa noin 7 g, kun koiras painaa noin 6 g.Nzbirds Se on Uuden-Seelannin pienin kotoperäinen varpuslintu. Heimonsa lajeista se on ainoa, joka ei ole uhanalainen. ==Lähteet== *Buller, W.L. Birds of New Zealand, 1888. *Oliver, W.R.B. New Zealand Birds, 1955. * Kuva, tietoa ===Viitteet=== Luokka:Vilistäjät
JR Reed (näyttelijä)

Jason "JR" Reed s. 13. joulukuuta 1967 Corvallis, Oregon, Yhdysvallat) on amerikkalainen näyttelijä sekä muusikko. Reed aloitti näyttelemisen vuonna 1996. Hänet tunnetaan Tenacious D -ohjelmista. Luokka:Yhdysvaltalaiset näyttelijät Luokka:Vuonna 1967 syntyneet Luokka:Elävät henkilöt
Chang Cheng-Hsien

Chang Cheng-Hsien (; s. 8. helmikuuta 1967) on taiwanilainen entinen baseballpelaaja ja olympiamitalisti. Hän oli mukana Taiwanin hopeaa voittaneessa joukkueessa Barcelonan olympialaisissa 1992. ==Lähteet== Luokka:Taiwanilaiset olympiamitalistit Luokka:Taiwanilaiset baseballpelaajat Luokka:Vuonna 1967 syntyneet Luokka:Elävät henkilöt
Pikaluistelun maailmanmestaruuskilpailut

Pikaluistelun maailmanmestaruuskilpailut järjestää Kansainvälinen luisteluliitto (ISU). * yleisluistelun maailmanmestaruuskilpailut (joka vuosi, ensimmäiset miehillä 1893, naisilla 1933) * sprinttiluistelijoiden maailmanmestaruuskilpailut (joka vuosi, ensimmäiset 1970) * matkakohtaiset maailmanmestaruuskilpailut (ei-talviolympiavuosina, yhtäjaksoisesti vuodesta 1996) * nuorten maailmanmestaruuskilpailut (joka vuosi, ensimmäiset vuonna 1972)
Ria Stalman

Ria Stalman (s. 11. joulukuuta 1952) on alankomaalainen kiekonheittäjä ja olympiavoittaja. Yhdysvalloissa Arizonan valtionyliopistossa opiskellut Ria Stalman ylitti kiekonheitossa 60 metrin rajan ensimmäisen kerran vuonna 1981. Seuraavana vuonna hän sijoittui Ateenan EM-kilpailuissa 12:nneksi tuloksella 58,48 m ja vuonna 1983 Helsingin MM-kilpailuissa seitsemänneksi tuloksella 63,76 m. Itäblokin maat boikotoivat Los Angelesin 1984 olympialaisia ja Stalman voitti kultaa heitettyään viimeisellä kierroksella voittotuloksen 65,36 m, jolla hän ohitti isäntämaan Leslie Denizin puolella metrillä. Stalman heitti ennätyksensä 71,22 m Walnutissa 15. heinäkuuta 1984. Vielä vuonna 2015 hän on sillä tuloksella kaikkien aikojen tilastossa paras läntisen maailman edustaja. Stalman lopetti uransa olympiavoittonsa jälkeen. Vuonna 2016 hän myönsi käyttäneensä anabolisia steroideja parin vuoden ajan ennen Los Angelesin olympialaisia. Dopingtunnustuksen jälkeen Alankomaiden yleisurheiluliitto mitätöi Stalmanin nimissä olleen kiekonheiton Alankomaiden ennätyksen. ==Lähteet== * ===Viitteet=== Luokka:Alankomaalaiset kiekonheittäjät Luokka:Alankomaalaiset olympiavoittajat Luokka:Vuonna 1952 syntyneet Luokka:Elävät henkilöt
Sam Balter

Samuel ”Sam” Balter jr. (15. lokakuuta 1909 Detroit, Michigan – 8. elokuuta 1998 Los Angeles, Kalifornia) oli yhdysvaltalainen koripalloilija ja olympiavoittaja. Hän oli mukana Yhdysvaltain olympiakultaa voittaneessa joukkueessa Berliinissä 1936. Balter pelasi turnauksessa kahdessa ottelussa. Seuratasolla Balter pelasi Kalifornian yliopiston riveissä. Peliuransa jälkeen hän oli radioselostajana yliopiston joukkueen otteluissa sekä koripallossa että amerikkalaisessa jalkapallossa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Yhdysvaltalaiset urheiluselostajat Luokka:Vuonna 1909 syntyneet Luokka:Vuonna 1998 kuolleet
Olga Fikotová

Olga Fikotová (myöh. Connolly, 13. marraskuuta 1932 Mosthttps://www.mesto- most.cz/olga-fikotova-connolly/d-38801https://www.mujrozhlas.cz/tandem/olga- fikotova-connolly-olympijska-vitezka-z-melbourne-1956-v-hodu-diskem-0– 12. huhtikuuta 2024) oli tšekkoslovakialais-yhdysvaltalainen kiekonheittäjä ja olympiavoittaja. Fikotová pelasi nuorempana koripalloa Tšekkoslovakian maajoukkueessa. Ensimmäisen kerran hän kilpaili kiekonheitossa kesäkuussa 1955. Puolitoista vuotta myöhemmin Melbournen 1956 olympialaisissa hän voitti kultaa tuloksella 53,69 m. Samoissa kisoissa miesten moukarinheiton kultaa voitti yhdysvaltalainen Harold Connolly, jonka kanssa Fikotová avioitui maaliskuussa 1957. Pariskunnan lapsista kaksoset James ja Merja syntyivät Tampereella perheen puolitoista vuotta kestäneen Suomen-vierailun aikana. Avioliittonsa myötä Olga Connolly sai Yhdysvaltain kansalaisuuden ja edusti uutta kotimaataan neljissä olympialaisissa. Roomassa 1960 hän sijoittui seitsemänneksi, Tokiossa 1964 12:nneksi ja Méxicossa 1968 kuudenneksi. Münchenissä 1972 hän oli avajaisissa Yhdysvaltain joukkueen lipunkantaja, mutta kiekkokilpailu päättyi hänen osaltaan karsintaan. Ennätyksensä 57,60 m hän heitti vuonna 1972. Connollyjen avioliitto päättyi eroon 1970-luvun puolivälissä. Olga Connolly kirjoitti elämästään kirjat Vieraina valloista (Harold Connollyn kanssa vuonna 1964) ja Rings of Destiny (Kohtalon renkaat, vuonna 1968). ==Lähteet== * * === Viitteet === Luokka:Tšekkoslovakialaiset kiekonheittäjät Luokka:Tšekkoslovakialaiset olympiavoittajat Luokka:Yhdysvaltalaiset kiekonheittäjät Luokka:Vuonna 1932 syntyneet Luokka:Vuonna 2024 kuolleet
Michael Hill

Michael Richard "Mick" Hill (13. joulukuuta 1947 − 23. kesäkuuta 2008) oli walesilainen jalkapalloilija, joka pelasi hyökkääjänä. == Ura == === Seuraura === Herefordissa syntynyt Hill aloitti uransa Bethesda Athleticissa ja siirtyi Sheffield Unitediin syyskuussa 1965. Neljän kauden aikana yorkshirelaisseurassa hän pelasi vain 37 ottelussa ja teki yhdeksän maalia. Lokakuussa 1969 Hill myytiin 33 000 punnalla Ipswich Towniin, jossa hän teki 20 maalia 77 ottelussa. Crystal Palace osti hänet joulukuussa 1973 35 000 punnalla. Crystal Palacessa hän pelasi yhteensä 45 ottelua, joissa hän teki kuusi maalia. Koko seurauransa aikana Hill teki 33 maalia 159 pelissä. === Maajoukkueura === Vuonna 1971 Hill pelasi kaksi maajoukkueottelua Tśekkiä ja Romaniaa vastaan vuoden 1972 EM-kilpailujen karsinnoissa. Luokka:Walesilaiset jalkapalloilijat Luokka:Vuonna 1947 syntyneet Luokka:Vuonna 2008 kuolleet
Taivas putoaa niskaan

Taivas putoaa niskaan () on 33. julkaistu Asterix seikkailee -albumi. Se julkaistiin vuonna 2005. == Lähteet == ==Aiheesta muualla== * Suomessa julkaistut Asterixit Luokka:Asterix seikkailee -sarjakuva-albumit Luokka:Vuoden 2005 kirjat
Yvette Williams

Yvette Winifred Corlett (o.s. Williams, 25. huhtikuuta 1929 – 13. huhtikuuta 2019) oli uusiseelantilainen pituushyppääjä ja olympiavoittaja. Yvette Williams voitti pituushypyn olympiakultaa Helsingissä 1952. Hänen voittotuloksensa oli 624 cm, jolla hän voitti toiseksi tulleen Aleksandra Tšudinan kymmenellä sentillä. Helmikuussa 1954 hän hyppäsi Gisbornessa maailmanennätyksen 628 cm. Hän voitti mestaruuksia myös Kansainyhteisön kisoissa. Kilpauransa hän lopetti ennen Melbournen 1956 olympialaisia. == Lähteet == * * === Viitteet === Luokka:Uusiseelantilaiset pituushyppääjät Luokka:Uusiseelantilaiset olympiavoittajat Luokka:Vuonna 1929 syntyneet Luokka:Vuonna 2019 kuolleet
Ahmed Gurey

Ahmad ibn Ibrahim al-Ghazi eli Ahmed Gurey (noin 1506 – 21. helmikuuta 1543) oli somalialainen imaami ja Adalin sultanaatin kenraali. Hän voitti Etiopian keisarin Lebna Dengelin. Somalinkielinen lisänimi Gurey (amharaksi Gragn) tarkoittaa ”vasenkätistä”. == Etiopian–Adalin sota == === Sodan alku Gragn Gureyn johdolla === Vuonna 1527 Adalin dynastia aloitti imaami Ahmed Gragn Gureyn johdolla jihadin ja tunkeutui Etiopiaan. Muslimiarmeija marssi Etiopiaan osmanien tukemana ja heidän aseistamanaan. Se surmasi kaikki, jotka kieltäytyivät kääntymästä islamin uskoon. Kolme neljännestä Etiopiasta joutui Etiopian–Adalin sodassa 1529–1543 Adalin muslimivaltion haltuun. Satoja kirkkoja hävitettiin, ja arviolta 80 prosenttia pyhistä kirjoituksista tuhoutui. Adalin joukot käyttivät tuliaseita, jotka olivat tuolloin Etiopiassa harvinaisia. Yli puolet maasta valloitettiin. === Portugalilaisten saapuminen === Täydellisen valtauksen estivät Portugalin joukot, jotka saapuivat Etiopian pyynnöstä pelastamaan kristityt. Portugalin laivasto saapui Intiasta Massawaan vuonna 1541. Heinäkuussa seurasi Christovão da Gaman komennossa 400 musketööriä, jotka liittyivät Etiopian joukkoihin. Aluksi he olivat voitolla mutta hävisivät lopulta Woflan taistelussa 1542. Etiopian joukkojen komentaja Cristovao Da Gama vangittiin ja teloitettiin. Helmikuussa 1543 Portugalin ja Etiopian joukot löivät muslimiarmeijan Wayna Dagan taistelussa. Ahmed Gurey kuoli ja Adalin dynastia hävisi sodan. === Ahmed Gurey kuoleman jälkeen === Ahmed Gureyn leski nai tämän veljenpojan Nur ibn Mujahidinin ja lupasi kostaa Ahmedin kuoleman. Lopulta Etiopian keisari Emir Nur surmattiin 1567 ja etiopialaiset karkotettiin Zeilasta 1660. Samaan aikaan Portugali yritti valloittaa Mogadishun siinä onnistumatta. Adalin dynastia hajosi pieniin heimopäälliköiden johtamiin sulttaanikuntiin. Zeila joutui Jemenin alaisuuteen, ja se liitettiin osmanien valtakuntaan. == Lähteet == == Aiheesta muualla == * * Luokka:Somalian historia Luokka:Somalialaiset henkilöt Luokka:1500-vuosikymmenellä syntyneet Luokka:Vuonna 1543 kuolleet
Manytš-Gudilo

Manytš-Gudilo () on suolapitoinen tekojärvi Kalmukian läntisimmässä osassa Venäjällä. Järven länsipää ulottuu jonkin verran Rostovin alueelle ja aivan järven itäisin osa on osittain Stavropolin aluepiirin alueella. Manytš-Gudilo on Kalmukian suurin järvi (Kaspianmerta lukuun ottamatta). Pitkän ja kapean järven pinta-ala on 344 km² ja sen keskisyvyys on vain 0,6 metriä. Manytš- Gudilo laskee Manytšjokea pitkin Doniin. Järvi kuuluu Mustanmullan biosfäärialueeseen ja Ramsarin sopimuksen kosteikkoalueisiin.Озеро Маныч- Гудило www.wetlands.oopt.info ==Lähteet== Luokka:Kalmukian järvet Luokka:Venäjän järvet Luokka:Donin vesistö Luokka:Venäjän Ramsar-alueet
Olga Gyarmati

Olga Gyarmati (myöh. Várkonyi ja Aczél, 5. lokakuuta 1924 Debrecen – 27. lokakuuta 2013 Greenfield, Massachusetts, Yhdysvallat) oli unkarilainen pituushyppääjä ja olympiavoittaja. Gyarmati voitti naisten pituushypyn olympiakultaa Lontoossa 1948, kun laji oli ensi kertaa olympialaisten ohjelmassa. Hänen voittotuloksensa oli 569,5 cm, jolla hän voitti toiseksi tulleen Noëmi Simonetto de Portelan 9,5 senttimetrillä. Euroopan- mestaruuskilpailuissa hän ei menestynyt; Bernissä 1954 hän sijoittui vasta 15:nneksi. Gyarmati muutti Unkarin kansannousun jälkeen ensin Britanniaan ja myöhemmin Yhdysvaltoihin. Hän oli naimisissa unkarilaisen kirjailijan Tamás Aczélin kanssa. == Lähteet == * * * === Viitteet === Luokka:Unkarilaiset pituushyppääjät Luokka:Unkarilaiset olympiavoittajat Luokka:Vuonna 1924 syntyneet Luokka:Vuonna 2013 kuolleet
Suitsuketie

Suitsuketie tarkoittaa entisajan suuria kauppareittejä, jotka kulkivat Egyptistä Arabian kautta Intiaan. Suitsukekauppa kukoisti Etelä-Arabiasta Välimerelle noin 200-luvulta eaa. 200-luvulle jaa. Suitsukereittiä pitkin kuljetettiin kauppatavaraa, kuten olibaanihartsia ja mirhaa; mausteita, norsunluuta, silkkiä ja muita hienoja tekstiilejä ja harvinaisia itäafrikkalaisia puulajeja, sulkia, eläinten nahkoja ja kultaa. Suitsuketie kulki aikoinaan Jordanian ja Israelin alueella sijainneen Nabatealaisten kuningaskunnan kautta. == Lähteet == Luokka:Kauppareitit Luokka:Suitsuke
Elistan lentoasema

Elistan lentoasema () on lentoasema Kalmukian tasavallan pääkaupungissa Elistassa Venäjällä. Se on Kalmukian suurin ja tärkein lentoasema. ==Lähteet== == Aiheesta muualla == *Elistan matkakohteet *Avia.ru Luokka:Kalmukia Luokka:Venäjän lentoasemat
Olibaanihartsi

pienoiskuva|Kasa olibaanihartsia. Olibaanihartsi () eli frankinsensi on aromaattista pihkaa, jota saadaan olibaanien eli Boswellia-suvun puista, etenkin temppeliolibaanista (Boswellia sacra), joka kuuluu tohtorinpuukasvien heimoon. Olibaanihartsia käytetään suitsukkeena, hajuvesissä ja lääkeaineena. == Historiassa == Muinaisessa Egyptissä palsamoijat käyttivät frankinsensia faaraoiden ruumiiden käsittelyyn ja sitä laitettiin mukaan hautoihin. Sen tuhka jauhettiin silmämeikiksi. Papit polttivat sitä uhrilahjana Jerusalemin temppeleissä. Profeetta Muhammed suositteli sitä käytettäväksi tuholaisten torjuntaan. Sitä käytettiin myös kiinalaisessa lääkeopissa. Olibaanihartsia on käytetty paljon uskonnollisissa menoissa. Se mainitaan Raamatussa useaan otteeseen, muun muassa mirhamin ohella toisena suitsukkeista, joita itämaan tietäjät toivat Jeesukselle lahjaksi (Matt. 2:11). Frankinsensi on mainittu myös Talmudissa. == Lääkeaineena == Somalian alueella frankinsensiä on käytetty niveltulehduksen hoitoon. Cardiffin yliopiston tutkijat uskovat, että harvinaisen Boswellia frereana -kasvin pihkan ainesosa hillitsee rustoa hajottavien tulehdusaineiden tuotantoa. Olibaanihartsin ainesosilla (engl. incensole acetate) voi olla masennusta vähentävä vaikutus. Olbaanihartsia käytetään myös purukumina hampaiden puhdistukseen. == Tuotanto == Olibaanihartsia saadaan vuodattamalla maitiaisnestettä puun kuoreen tehdyistä viilloista. Neste kovettuu noin kolmen kuukauden kuluessa vaurion päälle ”ruveksi”, joka kerätään talteen ja hyödynnetään tuoksuvan öljyn, suitsukkeiden ja hajusteiden raaka-aineena. Nykyisin olibaanihartsin tärkein lähde on Boswellia papyrifera, mutta sen kanta on romahtamassa. Suurin osa maailman suitsukepihkasta tulee Jemenistä, Eritreasta ja Somaliasta. Somalimaassa kasvaa tuottamisessa käytettyjä Boswellia frereana ja Boswellia carterii lajeja, joista pihkan kerääminen ei kuitenkaan ole kestävällä pohjalla. Näissä maissa on viime vuosina ollut konflikteja mikä on vaikuttanut laatua huonontavasti. Parhaana suitsukkeena pidetään Omanista ja Jemenistä saatavaa suitsukepihkaa. == Lähteet == * * ===Viitteet=== Luokka:Suitsuke Luokka:Hartsit
Adolf Brudes

Adolf Brudes (15. lokakuuta 1899 Kotulin – 5. marraskuuta 1986 Bremen) oli saksalainen moottoriurheilija. Hän osallistui yhteen Formula 1 -sarjan MM- osakilpailuun Veritas-tallin autolla vuoden 1952 Saksan Grand Prix:ssa. Brudes keskeytti kilpailun moottoririkkoon viidennellä kierroksella. Lisäksi hän osallistui useaan MM-sarjan ulkopuoliseen F1-kilpailuun. Brudes menestyi F1-uraansa paremmin urheiluautokilpailuissa. Hän sijoittui kolmanneksi vuoden 1940 Mille Miglia -kilpailussa. Autona hänellä oli BMW 328. Uransa alussa hän kilpaili moottoripyörillä. Brudes on neljänneksi vanhin kuljettaja, joka on osallistunut F1:n MM-osakilpailuun. Hän oli kilpailussa 52 vuotta ja 293 päivää vanha. == Formula 1 -sarjan MM-kilpailujen tulokset == Vuosi Talli Auto 1 2 3 4 5 6 7 8 Sijoitus Pisteet 1952 Adolf Brudes Veritas RS SWI INDY BEL FRA GBR GER Kesk. DUT ITA \- 0 == Lähteet == Luokka:Saksalaiset Formula 1 -kuljettajat Luokka:Vuonna 1899 syntyneet Luokka:Vuonna 1986 kuolleet
Kehto

Kehto eli kätkyt, läntisessä Suomessa myös vaku, on kaarevajalaksinen pienten lasten vuode, jossa lasta nukutetaan sitä keinuttamalla. Jalaksellisten kätkyjen edeltäjä on korin tapainen riippuva malli, joka saatettiin valmistaa myös pelkästä kankaasta, jolloin se oli hursti eli hurstikiikku, tai vipulaitteeseen kiinnitettynä malli, vipukätkyt eli vipu. Alueellisesti käytettiin eri nimityksiä, kuten Itä-Suomessa tutumpi sana on ollut kätkyt ja Varsinais-Suomessa sekä Hämeessä ollut vaku, mutta periaatteessa itse huonekalu on ollut lähes samanlainen eri puolilla. Vain kehdon keinumissuunta on vaihdellut. Sylilasten nukkumapaikaksi se yleistyi 1700-luvulla. Esimerkkiä kansalle antoivat kartanot ja kaupunkien käytäntö sekä viranomaisten opastukset. Aikaisemmin lasta oli nukutettu vieressä tai vanhempien välissä, jolloin tukehtumisvaara oli huomattavana uhkana. Kehtojen käyttö hiipui vähitellen 1900-luvulla lasten sänkyjen yleistyttyä. Kehdot maalattiin yleensä yksivärisiksi ja koristeltiin usein kasvi- tai kukka-aihein. Kustavilaiset listat ja uurteet, renessassityyliset peilikoristeet ja muotolistat olivat yleisiä. Kehdot kulkivat perintönä lapsille ja lapsenlapsille. Suvun hyvien ominaisuuksien toivottiin kehdon keinahdellessa siirtyvän tulevillekin polville. "Kasvahan yhtä hyväksi ihmiseksi ku sukustikin, jonka perintökehossa saat elämäsi aloittaa", sanottiin Alatorniolla. Kehdon keinumissuuntaan liittyi myös uskomuksia, kuten Ruotsin puolelta lausahdus: "Pitkittäin keinuvassa kehdossa tulee pitkiä lapsia, sivuttain keinuvassa lyhkäsiä ja pyöreitä." == Lähteet == == Aiheesta muualla == Luokka:Lastenhoito Luokka:Keinuminen Luokka:Vuoteet
Harlan Marbley

Harlan Joseph Marbley (11. lokakuuta 1943 – 13. toukokuuta 2008) oli yhdysvaltalainen nyrkkeilijä. Hän voitti olympiapronssia Méxicon olympialaisissa 1968 alle 48-kiloisten sarjassa. Marbley menestyi myös vuoden 1967 Pan-Amerikan kisoissa, joissa hän sai pronssia alle 51-kiloisten sarjassa. == Lähteet == Luokka:Yhdysvaltalaiset nyrkkeilijät Luokka:Yhdysvaltalaiset olympiamitalistit Luokka:Vuonna 1943 syntyneet Luokka:Vuonna 2008 kuolleet
Jaškul

Jaškul ( ja ) on kylä Jaškulin piirissä Kalmukiassa Venäjällä. Vuonna 2002 Jaškulissa oli 7 399 asukasta. Jaškul on Jaškulin piirin hallinnollinen keskus. Jaškul oli kaupunkityyppinen taajama vuoteen 1992 asti. ==Lähteet== Luokka:Kalmukian maantiede
Abdirizak Haji Hussein

Abdirizak Haji Hussein (, 1924 Gaalkacyo – 31. tammikuuta 2014 Minneapolis, Minnesota, Yhdysvallat) oli somalialainen poliitikko, joka toimi maan pääministerinä 14. kesäkuuta 1964 – 15. heinäkuuta 1967. Hänen puolueensa oli Somali Youth League (SYL). Hussein kuoli 31. tammikuuta 2014 Yhdysvaltain Minneapolisissa, jossa hän oli ollut sairaalahoidossa keuhkokuumeen vuoksi. ==Lähteet== Luokka:Somalian pääministerit Luokka:Vuonna 1924 syntyneet Luokka:Vuonna 2014 kuolleet
Ibrahim Egal

Muhammad Haji Ibrahim Egal (; 15. lokakuuta 1928 Togdheer, Brittiläinen Somalimaa – 3. toukokuuta 2002 Pretoria, Etelä-Afrikka) oli somalialainen poliitikko. Hän oli mukana Brittiläisen Somalimaan itsenäisyysliikkeessä, ja kun se yhdistyi entisen Italian siirtomaan kanssa Somaliaksi, Egalista tuli sen pääministeri vuosiksi 1967–1969. Kun Somalimaa oli julistautunut itsenäiseksi Muhammad Siyad Barren kaaduttua 1991, Egal toimi sen presidenttinä 1993–2002. Pitkällä ammattilaispoliitikon urallaan hän ehti toimia myös puolustus- ja opetusministerinä. == Lähteet == == Aiheesta muualla == * IRIN Interview with Muhammad Ibrahim Egal, President of Somaliland Luokka:Somalian pääministerit Luokka:Opetusministerit Luokka:Puolustusministerit Luokka:Vuonna 1928 syntyneet Luokka:Vuonna 2002 kuolleet
Mohamed Ali Samatar

Mohamed Ali Samatar (; 1. tammikuuta 1931 – 19. elokuuta 2016 Virginia, Yhdysvallat) oli somalialainen poliitikko ja sotarikollinen, joka toimi maansa pääministerinä vuosina 1987–1990. Samatar oli myös armeijan upseeri ja toimi Mohamed Siad Barren hallituksessa puolustusministerinä ennen pääministerinpestiään. == Lähteet == == Aiheesta muualla == * http://www.cja.org/cases/samantar.shtml * http://www.somalilandforum.com/rsoladmin.php?func=read&id;=12 * http://www.washingtonpost.com/wp-dyn/articles/A43102-2004Nov11.html Luokka:Somalian pääministerit Luokka:Vuonna 1931 syntyneet Luokka:Vuonna 2016 kuolleet
Umar Arteh Ghalib

Umar Arteh Ghalib (1930 – 18. marraskuuta 2020) oli somalialainen poliitikko, joka toimi maan pääministerinä vuosina 1991–1997. Ghalib toimi myös puolustusministerinä. Hänet valittiin kahdesti pääministeriksi, Siad Barren ja Ali Muhammedin aikana. == Lähteet == Luokka:Somalian pääministerit Luokka:Puolustusministerit Luokka:Vuonna 1930 syntyneet Luokka:Vuonna 2020 kuolleet
Ali Khalif Galaid

thumb|Ali Khalif Galaid Ali Khalif Galaydh () (15. lokakuuta 1941 Las Anod, Brittiläinen Somalimaa – 8. lokakuuta 2020 Jigjiga, Etiopia) oli somalialainen poliitikko, joka toimi maan siirtymäkauden pääministerinä lokakuusta 2000 lokakuuhun 2001. Hän toimi 1960-luvulla maan viimeisessä demokraattisessa hallituksessa sisäministerinä. Siad Barren aikana 1980-luvulla hän toimi teollisuusministerinä. Hän toimi Yhdysvalloissa Syracusen yliopiston opettajana 1989–1996. Djiboutin Artassa pidettiin vuonna 2000 rauhankokous, johon hän osallistui. Hän ryhtyi siirtymäkauden pääministeriksi vuoden ajaksi. Sittemmin hän muutti Yhdysvaltoihin Minnesotaan, jossa hän opetti Minnesotan yliopiston Hubert H. Humphrey Institute of Public Affairs -instituutissa ja toimi paikallisessa somaliyhteisössä. == Lähteet == Luokka:Somalian pääministerit Luokka:Somalialaiset tieteilijät Luokka:Vuonna 1941 syntyneet Luokka:Vuonna 2020 kuolleet
Landini (traktori)

thumb|Landini VL30 Landini on italialainen traktorimerkki. Yhtiön perusti Giovanni Landini vuonna 1884 tuottamaan ja korjaamaan viinitarhoissa käytettäviä koneita. Yhtiön kotipaikka on Fabbrico Reggio Emilian maakunnasa. Vuonna 1925 se valmisti ensimmäisen kuulamoottorilla varustetun traktorin 25/30 HP, joka oli 30-hevosvoimainen. Tuotanto kuitenkin pysähtyi prototyyppiin. Sarjavalmistus aloitettiin seuraavalla mallilla HP 40 vuonna 1932. Vuonna 1935 yhtiö toi markkinoille Vélite mallin, jossa oli 25 hv. Vélite menestyi hyvin Italian traktorimarkkinoilla ja nousi myyntitilastojen kärkeen. Landini jatkoi toisen maailmansodan jälkeen tuotantoa kuulamoottoreiden turvin, mutta ei enää menestynyt yhtä hyvin. Vuonna 1957 se alkoi valmistaa lisenssillä Perkins moottoreita, joita se käyttää vielä nykyäänkin useissa malleissaan. Yhtiön osti Massey-Ferguson vuonna 1959, joka omisti jo entuudestaan Perkinsin. MF joutui kuitenkin itse taloudellisiin vaikeuksiin ja myi yhtiöstä 66% vuonna 1989 ja Landinista muodostui osa ARGO konsernia. Vuonna 1994 Massey-Ferguson myytiin AGCO:lle. Landini merkki kuitenkin säilyi näissä maailmanlaajuisissa yritysjärjestylyissä. Vuonna 2007 se alkoi valmistaa McCormick traktoreita tehtaillaan Italiassa, jonne niiden valmistus siirrettiin Englannin Doncasterista. Nykyisin tehdas valmistaa Landini Mistral sarjaa teholuokissa 35,5-54 hv, joita myydään myös Mccormick GM-sarjana. Korkeinta teholuokkaa edustaa Landini 7-sarja, jossa on kuusimallia teholuokissa 145-312 hv. McCormickin vastaavat mallit ovat XTX- ja TTX-sarjat. Näiden lisäksi on hedelmä- ja viinitarhoille tarkoitettuja erikoistraktoreita. Trekker mallistossa on tarjolla neljä telaketjutarktoria. == Lähteet == == Aiheesta muualla == Luokka:Traktorit
Osman Jama Ali

Osman Jama Ali (, s. 1941) on somalialainen poliitikko, joka toimi maan väliaikaishallituksen pääministerinä lokakuusta marraskuuhun vuonna 2001. == Lähteet == Luokka:Somalian pääministerit Luokka:Vuonna 1941 syntyneet Luokka:Elävät henkilöt
Lastrup

Lastrup on kunta Cloppenburgin piirikunnassa, Ala-Saksin osavaltiossa, Saksassa. Asukkaita Lastrupissa oli 31. joulukuuta 2008 6 721, joista naisia oli 3 324 ja miehiä 3 397. Kunnan pinta-ala on 85,27 neliökilometriä ja väestötiheys 79 as./km² (31.12.2008). Lastrupin pormestari on Michael Kramer. Lastrup sijaitsee noin 15 kilometriä lounaaseen Cloppenburgin kaupungista, Bundesstraße 213 -tien varrella.. Lastrupin kunta muodostuu 14 osasta (), jotka ovat: Groß-Roscharden, Klein-Roscharden, Hammel, Hammesdamm, Hamstrup, Hemmelte, Kneheim, Matrum, Nieholte, Norwegen, Oldendorf, Schnelten, Suhle ja Timmerlage. Lastrupissa on sekä katolilainen että evankelis-luterilainen seurakunta. Lisäksi kunnassa on kuusi päiväkotia, kaksi peruskoulua ja yksi yläkoulu (Haupt- und Realschule). == Lähteet == == Aiheesta muualla == *Viralliset kotisivut Luokka:Ala-Saksin kunnat
Hassan Abshir Farah

Hassan Abshir Farah () (1945 – 12. heinäkuuta 2020Somalia: Former Prime Minister Hassan Farah Passes in Turkey) oli somalialainen poliitikko, joka toimi maan väliaikaishallituksen pääministerinä vuosina 2001–2003. == Ennen pääministeriyttä == Aluksi Farah toimi Siad Barren hallituksessa osana sotilasjunttaa joka kaappasi vallan Somaliassa vuonna 1969. Hän työskenteli silloin piirikunnan varavaltuutettuna, jonka jälkeen hän pääsi varsinaiseksi valtuutetuksi. Farahin hallituksen leivissä Farah työskenteli myös Somalian diplomaattina Japanissa ja Yhdysvalloissa. Vuonna 1999 hänet nimitettiin Puntmaan sisäasiainministeriksi. == Lähteet == Luokka:Somalian pääministerit Luokka:Vuonna 1945 syntyneet Luokka:Vuonna 2020 kuolleet
Muhammad Abdi Yusuf

Muhammad Abdi Yusuf on somalialainen poliitikko, joka toimi maan pääministerinä noin vuoden vuosien 2003 ja 2004 välillä. Hänet valittiin virkaansa 8. joulukuuta 2003 korvaamaan lähtevän Hassan Abshir Farahin. Yusuf kuuluu Keski-Somalian Mudugin alueelta lähtöisin olevaan Darodin klaaniin. == Lähteet == Luokka:Somalian pääministerit Luokka:Syntymävuosi puuttuu Luokka:Elävät henkilöt
Butch Reynolds

Harry ”Butch” Reynolds (s. 8. kesäkuuta 1964 Columbus) on entinen yhdysvaltalainen yleisurheilija, jonka päämatka oli 400 metrin juoksu. Reynolds saavutti pronssia Rooman 1987 MM-kilpailujen 400 metrin juoksussa ajalla 44,80. Viestissä hän juoksi ankkuriosuuden Yhdysvaltain voittaessa mestaruuden uudella kisaennätyksellä 2.57,29. Zürichissä 17. elokuuta 1988 Reynolds juoksi uuden 400 metrin maailmanennätyksen 43,29 rikkoen Lee Evansin Mexicon olympialaisissa 1968 juokseman entisen ennätyksen peräti 0,57 sekunnilla. Reynoldsin ennätyksen rikkoi vasta yksitoista vuotta myöhemmin Michael Johnson. Soulin olympialaisissa 1988 Reynolds oli selvä ennakkosuosikki, mutta joutui tyytymään hopeaan ajalla 43,93. Kilpailun voitti hänen nuori maanmiehensä Steve Lewis kuusi sadasosasekuntia nopeampana. 4 x 400 metrin viestissä Reynolds toi Yhdysvallat olympiavoittajana maaliin yli neljän sekunnin erolla Jamaikaan. Reynolds jäi kiinni dopingin käytöstä vuonna 1990 saaden kahden ja puolen vuoden kilpailukiellon. Hän haastoi IAAF:n oikeuteen ja tuomittiin saamaan 27,4 miljoonan dollarin korvaukset 1992, mutta päätös kumottiin kaksi vuotta myöhemmin.Butch Reynolds Infoplease Reynolds palasi arvokilpailuihin sisäratojen MM-kilpailuissa Torontossa 1993 voittaen 400 metrin mestaruuden uudella kisaennätyksellä 45,26. Myöhemmin samana vuonna Stuttgartin MM-kilpailuissa hän saavutti Michael Johnsonin jälkeen hopeaa henkilökohtaisella ratakierroksella ajalla 44,13 ja juoksi kolmannen osuuden maansa viestijoukkueessa, joka teki uuden maailmanennätyksen 2.54,29. Samana syksynä hän oli Grand Prix -finaalissa toinen. Göteborgin MM-kisoissa 1995 Reynolds oli jälleen Johnsonin jälkeen toinen 400 metrillä – nyt ajalla 44,22. Pitkässä viestissä hän juoksi kolmannen osuuden Yhdysvaltain voittaessa kultamitalin ennen Jamaikaa. Atlantan olympialaisissa 1996 Reynolds loukkasi välieräjuoksussa kinnerjänteensä, eikä selviytynyt loppukilpailuun. Hän lopetti uransa kauden 1999 jälkeen. == Lähteet == * === Viitteet === Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1964 syntyneet Luokka:Elävät henkilöt